Andrew Garfield

Andrew Garfield (sündinud 20. augustil 1983 Los Angeleses) on USA ja Briti topeltkodakondsusega filminäitleja.

Näitlejakarjääri alustas Garfield Briti televisioonis, astudes 2005. aastal üles noortedraamas "Sugar Rush" ja tehes 2007. aastal kaasa BBC sarjas "Doctor Who". Tema esimesed filmirollid olid filmides "Lions for Lambs", "The Imaginarium of Doctor Parnassus" ja "Boy A". Viimase eest sai Garfield 2008. aastal BAFTA televisiooniauhinna parima näitleja kategoorias. Laiema tuntuse saavutas Garfield 2010. aastal, kui kehastas Eduardo Saverini filmis "Sotsiaalvõrgustik" ("The Social Network"). Rolli eest nomineeriti ta Kuldgloobuse ning BAFTA auhindadele. Ta mängis nimitegelast 2012. aasta filmis "Imeline ämblikmees" ("The Amazing Spider-Man").

Elulugu

Garfield sündis Los Angeleses inglasest ema ja ameeriklasest isa peres.Miles Fielder: "Andrew Garfield: The Sundance kid" The List, 1. november 2007. Tema perekond kolis Suurbritanniasse, kui Garfield oli kolmeaastane. Garfield on juut ja kasvas üles keskklassi perekonnas.Rob Carnevale: "Lions For Lambs - Andrew Garfield interview" indieLONDON, kasutatud 17. juuli 2012. Tema vanematele kuulus väike sisekujundusfirma; hiljem sai ta isast ujumisklubi treener ja ta ema töötab lasteaias.Anita Singh: "Andrew Garfield as Spider-Man: who is he?" The Telegraph, 2. juuli 2010."Andrew Garfield’s Parents On How Their Son Is Handling Spider-Man Fame" Access Hollywood, 29. juuni 2012. Tema vanem vend on arst.Isabel Albiston: "Andrew Garfield: ready for take-off" The Telegraph, 27. oktoober 2007. Garfield kasvas üles Surreys Inglismaal ning tegeles lapsepõlves võimlemise ja ujumisega. Esialgu oli tal kavas õppida äri, kuid 16-aastaselt hakkas teda huvitama näitlemine.Rebecca Louie: "Emma & Andrew's Amazing Adventure" USA Weekend, 21. juuni 2012.

2004. aastal lõpetas Garfield Londoni Ülikooli kõne- ja näitekunsti kooli (Central School of Speech and Drama).

Viited

Kategooria:Ameerika Ühendriikide filminäitlejad
Kategooria:Sündinud 1983